
REFERAT DE SPECIALITATE
a proiectului de hotărâre privind aprobarea încheierii protocolului de cooperare între Comuna Cornetu - Consiliul Local Cornetu, Onix Optim Centru Medical SRL și Județul Ilfov – Consiliul Județean Ilfov, în vederea realizării proiectului de interes public pentru prevenția bolilor cronice “Investigăm salvăm”


        Urmare a analizei Proiectului de hotărâre nr. 60 din 02.07.2024  privind aprobarea încheierii unui protocol de cooperare între Comuna Cornetu - Consiliul Local Cornetu, Onix Optim Centru Medical SRL și Județul Ilfov – Consiliul Județean Ilfov, în vederea realizării proiectului de interes public pentru prevenția bolilor cronice “Investigăm salvăm”.

       Obiectivul protocolului îl constituie identificarea factorilor de risc pentru prevenția bolilor cornice în vederea implementării proiectului “Investigăm salvăm”,  pentru anul 2024, avand ca scop sprijinirea în efectuarea unor investigații medicale persoanelor vulnerabile ce sunt asigurate la Casa Națională de Asigurări de Sănătate, pacienți cu risc de boală cronică, cat și un număr de 10 persoane/ localitate ce nu dețin asigurare de sănătate ce domiciliază sau au reședință în comuna Cornetu, județul Ilfov, unde nu existp servicii medicale de specialitate, pentru a beneficia de analize medicale gratuite și consigliere medical.
        Potrivit art. 129 alin. (2) lit. d) și e)  din OUG nr. 57/2019 privind Codul administrativ, cu modificările şi completările ulterioare, în sfera atribuţiilor consiliului local intră  gestionarea serviciilor de interes local precum și cele privind  cooperarea interinstituţională pe plan intern şi extern.
De asemenea, în acelaşi articol din actul normativ enunţat, la alin. (7) lit. b) şi c) se prevede că: 
″În exercitarea atribuţiilor prevăzute la alin. (2) lit. d), consiliul local asigură, potrivit competenţei sale şi în condiţiile legii, cadrul necesar pentru furnizarea serviciilor publice de interes local privind:  
b) serviciile sociale pentru protecţia copilului, a persoanelor cu handicap, a persoanelor vârstnice, a familiei şi a altor persoane sau grupuri aflate în nevoie socială;  
c) sănătatea;”.


        Având în vedere cele menționate mai sus considerăm că sunt întrunite condiţiile de oportunitate şi legalitate pentru înscrierea pe ordinea de zi a următoarei  şedinţe a  Consiliului Local Cornetu, Judeţul Ilfov a acestui proiect şi adoptarea sa. 

